laion/Wikipedia-Exotic huggingface dataset:
אלקו אסקנדריאן

אלקו אסקנדריאן (באנגלית: Alecko Eskandarian; נולד ב-9 ביולי 1982) הוא כדורגלן עבר אמריקאי. אסקנדריאן נולד בניו ג'רזי. הוא בנו של הכדורגלן האיראני, אנדרניק אסקנדריאן, ששיחק בקבוצת ניו-יורק קוסמוס מליגת ה-NASL. לפני שהחל לשחק כדורגל מקצועני, שיחק אסקנדריאן שלוש שנים בקבוצת הכדורגל של אוניברסיטת וירג'יניה. בשנת 2000, זכה בתואר רוקי השנה של ה-ACC ובשנת 2002, זכה בפרס הרמן אחרי שכבש 25 שערים ובישל ארבעה בישולים לטובת קבוצתו. בשנת 2003 נבחר אסקנדריאן על ידי די.סי. יונייטד במקום הראשון בסופר-דראפט. בעונתו הראשונה בליגה כבש אסקנדריאן שלושה שערים ובישל שני בישולים ב-23 משחקי ליגה. בעונה שלאחר מכן, לאחר שמאמן הקבוצה ריי האדסון הוחלף בפיטר נוואק, אסקנדריאן החל לשחק יותר והצדיק את היותו בחירה ראשונה בדראפט. אסקנדריאן שיחק את משחקו הראשון בגביע ה-MLS ב-14 בנובמבר 2004. הוא סייע לדי.סי. יונייטד לנצח את קנזס סיטי וויזרס, בכך שכבש שני שערים בארבע דקות, וזכה בתואר ה-MVP של המשחק. את עונת 2005 סיים אסקנדריאן מוקדם עקב זעזוע מוח. מדיה וקבצים בנושא אלקו אסקנדריאן בוויקישיתוף אלקו אסקנדריאן, באתר Transfermarkt אלקו אסקנדריאן, באתר National Football Teams אלקו אסקנדריאן, באתר FootballDatabase.eu פרופיל המאמן, באתר Transfermarkt ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
יחסי גינאה המשוונית – שווייץ

יחסי גינאה המשוונית–שווייץ הם היחסים הדיפלומטיים הרשמיים שבין רפובליקת גינאה המשוונית לבין הקונפדרציה השווייצרית. בין רפובליקת גינאה המשוונית לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים שבין רפובליקת גינאה המשוונית לבין הקונפדרציה השווייצרית הם יחסים טובים, חמים וידידותיים. הממשלה הקונפדרטיבית של שווייץ הכירה בעצמאותה של הקולוניה הספרדית של גינאה לשעבר ב-15 באוקטובר 1968 וכוננה עמה יחסים דיפלומטיים כבר באותו היום. נכון ל-1 בינואר 2016 מתגוררים בגינאה המשוונית שבעה אזרחים שווייצרים, כולם עוסקים במגזר הנפט אשר שולט בכלכלת המדינה. הסחר ההדדי בין שתי המדינות הוא מזערי ואף זניח וחברות שווייצריות אחדות בלבד פועלות בשוק של גינאה המשוונית (שמהווה שוק לא רווחי, חרף היותה של גינאה המשוונית שיאנית התמ"ג לנפש באפריקה). גינאה המשוונית אינה מיוצגת בשווייץ, הן בדרג השגרירות והן בדרג הקונסולרי. גינאה המשוונית האמינה את שגרירותה שבפריז, בירת צרפת הסמוכה, על שווייץ שווייץ אינה מיוצגת בגינאה המשוונית בדרג השגרירות. שווייץ מיוצגת בגינאה המשוונית בדרג הקונסולרי באמצעות קונסוליה רשמית שהיא מחזיקה במלאבו, בירת המדינה. שווייץ האמינה את שגרירותה שביאונדה, בירת קמרון הסמוכה, על גינאה המשוונית. Bilateral relations Switzerland–Equatorial Guinea, אתר משרד החוץ של שווייץ CONSULATE GENERAL OF SWITZERLAND IN MALABO, EQUATORIAL GUINEA
מפקדת נורת'ווד

מפקדת נורת'ווד (באנגלית: Northwood Headquarters) היא מרכז פיקוד ושליטה ומתקן צבאי של הכוחות המזוינים של בריטניה הממוקם באיסטברי, הרטפורדשייר בסמוך לשכונת נורת'ווד שבלונדון. המפקדה משרתת כיום מספר פיקודים מבצעיים ואסטרטגים חשובים, בהם הפיקוד האסטרטגי (לשעבר הכוחות המאוחד) הרב-זרועי, המפקדה הרב-לאומית שמנהלת את הקשרים הרב-לאומיים בין הכוחות הבריטים לבעלות ברית סביב העולם, מפקדת המבצעים של הצי המלכותי הכולל גם את כוחות המשימה של צוללות התקיפה והצוללות הגרעיניות של הצי המלכותי, והפיקוד הימי של נאט"ו המשרת את כלל הציים של חברות ברית נאט"ו. מפקדת נורת'ווד הוקמה בשנת 1938 לקראת פרוץ מלחמת העולם השנייה עבור פיקוד החופים של חיל האוויר המלכותי בשטח הפרטי 'פארק נורת'ווד' שרכש משרד המלחמה, אז שימשה מתקן צבאי של חיל האוויר המלכותי ונקראה RAF Northwood. במהלך המלחמה שימשה נורת'ווד כמרכז פיקוד ושליטה חשוב והוקם מערך תת-קרקעי ממוגן, בהמשך מערך זה הורחב בתחילת המלחמה הקרה במטרה לאפשר ניהול כוחות גם במקרה של התקפה ישירה על אזור לונדון. ב-1953 החל הצי המלכותי לעשות שימוש במתחם נורת'ווד כאשר הפיקוד המזרח-אטלנטי של נאט"ו (בפיקודו של מפקד צי הבית הבריטי) הוקם במקום, ב-1960 כלל פיקוד צי הבית הועבר לנורת'ווד מפורטסמות' וב-1963 מתחם הצי המלכותי בנורת'ווד קיבל את השם אה"מ ווריור (HMS Warrior). בשנת 1966 מרכיב הצי בנורת'ווד המשיך לגדול עם מעבר פיקוד תעלת למאנש של נאט"ו גם הוא מפורטסמות' וב-1969 עם סגירת פיקוד החופים של חיל האוויר ומיזוגו לתוך פיקוד התקיפה של חיל האוויר המלכותי הפסיקה נורת'ווד להיות מחנה של חיל האוויר המלכותי. בשנת 1971 נוסד פיקוד הצי (פיקוד שעסק באימון, אספקה ומבצעים של הצי המלכותי) בנורת'ווד והצי המלכותי הפך לממונה על המתחם כולו, ב-1978 גם פיקוד המבצעים של צוללות הצי הועבר לנורת'ווד כך שהמפקדה הפכה למוקד חשוב בפיקוד וניהול המבצעים של כוחות הצי המלכותי. ב-1996 הוקמה במקום מפקדת הפיקוד המשולב הקבועה (Permanent Joint Headquarters) ובשנת 2002 רוב מפקדת הצי המלכותי עברה חזרה למרכז הצי בפורטסמות' ומתחם נורת'ווד הועבר לפיקוד המשולב, ב-2006 עברו מספר מבנים חשובים במתחם שיפוץ נרחב ונבנו מבנים חדשים בעלות כוללת של 150 מיליון לירה שטרלינג ובין היתר נבנה מבנה מפקדת פיקוד המשולב החדש. בשנת 2012 נוסד פיקוד הכוחות המשולבים (Joint Forces Command) שהצטרף למתחם המפקדה. הפיקוד האסטרטגי (Strategic Command) מפקדת הפיקוד המשולב הקבועה (Permanent Joint Headquarters) המפקדה הרב-לאומית (Multi National Headquarters) מפקדת המבצעים של הצי המלכותי (Commander Operations) כולל 'כוח משימה 311' האמון על צוללות התקיפה של הצי, ו-'כוח המשימה 345' האמון על הצוללות הגרעיניות של הצי. הפיקוד הימי של נאט"ו (NATO Allied Maritime Command) פיקוד החופים של חיל האוויר המלכותי מצודות צבאיות בלונדון מפקדת נורת'ווד באתר משרד ההגנה. אנדרו פרסטון, 15 בספטמבר 2012, ‏‏Britain's secret nuclear bunker, אתר הדיילי מייל. אוחזר ב-24 בספטמבר 2019.
רכס ניקולאס (הרי פמיר)

רכס ניקולאס (בפרסית: سلسله کوه نیکلاس), המכונה גם סלסלה-י כוה-י ואח'אן (سلسله کوه واخان) הוא רכס הרים בהרי פמיר שעל הגבול בין אפגניסטן וטג'יקיסטן. הרכס מפריד בין עמק פמיר הקטן לעמק פמיר הגדול ברמת וואחאן. פסגות הרכס מגיעות לגובהים שבין 5,500 ל-5,800 מטרים מעל פני הים. אורכו של הרכס כ-160 קילומטרים. הגבול בין אפגניסטן וטג'יקיסטן עובר לאורך פסגות החלק המזרחי של הרכס. שמו של הרכס ניתן לו במהלך ועדת גבולות משותפת בין רוסיה ובריטניה ב-11 במרץ 1895, שדנה בגבולות באזור פמיר. הבריטים הסכימו כי הרכס יקרא על שמו של הצאר ניקולאי השני, ובתמורה הסכימו הרוסים כי אגם זורקול הסמוך יקרא "אגם ויקטוריה" על שמה של ויקטוריה, מלכת הממלכה המאוחדת. • Ewan W. Anderson, Global Geopolitical Flashpoints: An Atlas of Conflict, P 358 ראו ב"לקריאה נוספת" בספרו של Ewan W. Anderson מיקום רכס ניקולאס באתר summitpost
דמבה קמארה

אבובאקר דמבה קמארה (בצרפתית: Aboubacar Demba Camara; נולד ב-7 בנובמבר 1994) הוא כדורגלן גינאי המשחק בעמדת החלוץ בפטאלינג ג'יה סיטי. קמארה החל לשחק כדורגל בקבוצת סאטלייט במולדתו, ובגיל 18 הגיע לצרפת והצטרף לקבוצת אז'אקסיו. תחילה שיחק בקבוצת המילואים של המועדון, ואת הופעת הבכורה שלו בליגת העל הצרפתית ערך ב-21 בספטמבר 2013, כשנכנס כמחליף בהפסד 0–2 לסטאד רן. ארבעה ימים לאחר מכן כבש את שערו הראשון בקריירה, בניצחון 2–1 על אולימפיק ליון. בסך הכל ערך קמארה 20 הופעות בליגה הבכירה בצרפת, בהן כבש שני שערים. ביולי 2014 חתם קמארה בקבוצת גזיאנטפספור מליגת העל הטורקית, במדיה שיחק שנה וחצי וכבש ארבעה שערים ב-23 הופעות ליגה. בפברואר 2016 חתם בקבוצת FC פריז מליגת המשנה הצרפתית, ובתום העונה ירד עמה לליגה השלישית ונשאר לעונה נוספת במועדון. בקיץ 2017 חתם קמארה באנורתוסיס פמגוסטה מליגת העל הקפריסאית, ולאחר עונה אחת בה כבש שישה שערי ליגה חזר לצרפת וחתם בקבוצת טרואה מליגת המשנה. בינואר 2019 הושאל לקבוצת רד סטאר, ובתום העונה ירד עמה לליגה השלישית וחזר לטרואה. ב-20 בספטמבר 2019 הגיע קמארה לישראל וחתם לעונה אחת בהפועל תל אביב. שלושה ימים לאחר מכן ערך את הופעת הבכורה שלו במועדון, כשפתח בהרכב בהפסד 0–3 להפועל באר שבע. ב-6 באוקטובר 2019 כבש בפנדל את שער הבכורה שלו, במשחק מול הפועל רעננה שהסתיים בתיקו 2–2. הוא שוחרר מהקבוצה בינואר 2020. ב-29 בפברואר 2020, קמארה חתם בפטאלינג ג'יה סיטי מליגת העל המלזית. ב-6 בספטמבר 2011 ערך קמארה את הופעת הבכורה שלו בנבחרת גינאה, במשחק ידידות נגד ונצואלה. ב-28 במרץ 2017 כבש את שערו הראשון במדי הנבחרת, במשחק ידידות מול קמרון. דמבה קמארה, באתר ההתאחדות לכדורגל בישראל דמבה קמארה, באתר Transfermarkt דמבה קמארה, באתר Soccerway דמבה קמארה, באתר WorldFootball.net דמבה קמארה, באתר National Football Teams דמבה קמארה, באתר FootballDatabase.eu מאור רחמני, ‏קמארה הוצג רשמית וערך אימון בכורה בהפועל ת"א, באתר ONE‏, 20 בספטמבר 2019
מסעדת התקף לב

מסעדת התקף לב (באנגלית: Heart Attack Grill) היא מזללת המבורגרים אמריקאית הממוקמת במרכז העיר לאס וגאס, נבדה (בעבר המסעדה שכנה במדינת אריזונה). המסעדה התפרסמה בשל המזון עתיר השומן, קלוריות, כולסטרול, סוכר, ומלח המוגש בה, המהווים גורם סיכון לטרשת עורקים ולהתקף לב, ומכאן שמה. מסעדת התקף לב הוקמה בשנת 2005, במדינת אריזונה שבארצות הברית על ידי "דוקטור" ג'ון באסו. באוקטובר 2011 הועבר סניף המסעדה למרכז העיר לאס וגאס. הגימיקים במסעדה זו שונים משל שאר המסעדות בעולם והם: כל המלצריות במסעדה לבושות במדי אחיות והן כותבות את ההזמנות על גבי טופס שנראה כמו מרשם רפואי. הלקוחות מולבשים במדי חולים ומקבלים צמיד לידם. לקוח ששוקל מעל 160 קילוגרם מקבל ארוחה חינם על חשבון הבית, אך חל עליו איסור לקחת את האוכל הביתה או לחלוק אותו עם אחרים. לקוח שלא סיים את כל הארוחה שלו, מקבל שלוש הפלקות בישבן עם מחבט על ידי אחת המלצריות כאשר הוא מוחזק במתקן אדום. לכל מנה יש שם מיוחד, כגון: המבורגר ניתוח מעקף יחיד, המבורגר ניתוח מעקף כפול, המבורגר ניתוח מעקף משולש וכן הלאה. לקוח שגמר לאכול ארוחת ניתוח מעקף משולש ומעלה, ביציאתו מהמסעדה זכאי לליווי צמוד של מלצרית שתדחף אותו בכיסא גלגלים עד רכבו. הצ'יפס במסעדה מוגש ללא הגבלה, היין מוגש בשקית אינפוזיה שתלויה על עמוד ובה צינורית לשתיית היין, והאלכוהול החריף יותר מוגש בכוסיות קטנות ושקופות המשמשות לאחסון כדורי מרשם. מדיה וקבצים בנושא מסעדת התקף לב בוויקישיתוף אתר האינטרנט הרשמי של מסעדת התקף לב (באנגלית) אכל במסעדת "גריל התקף לב" - וחטף התקף לב, באתר ynet, 19 בפברואר 2012 דוד רוזנטל‏, הארט אטאק גריל: ביקור במכה של הג'אנק, באתר וואלה, 13 באוקטובר 2013 אינו בעל תואר "דוקטור" באמת ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מסעדת התקף לב".
שברולט / GMC סדרה B

שברולט / GMC סדרה B (באנגלית: Chevrolet/GMC B series) הם סדרת אוטובוסים, שיוצרו רובם להסעת תלמידים מתוצרת חטיבת שברולט וחטיבת כלי הרכב הכבדים GMC (General Motors Company), שם רשמי: "GMC Division of General Motors LLC" אשר בבעלות יצרנית הרכב הבינלאומית ג'נרל מוטורס אשר יוצרו בין השנים 1966–2003 בארצות הברית. שלדות דגמי "שברולט / GMC סדרה B" בדירוג 6–7, על פי דירוג של הגבלת משקל מקסימלי בארצות הברית ((Medium/heavy-duty) (אנ'). שברולט - יוצר בין השנים 1967–1983. GMC - יוצר בין השנים 1966–1970. יוצר בין השנים 1984–1991. יוצר בין השנים 1993–2003. מנועי בנזין. מנועי דיזל. "שברולט סדרה B" "שברולט סדרה B" "שברולט סדרה B" "שברולט סדרה B" "שברולט סדרה B" אוטובוס בית ספר GMC סדרה B אוטובוס בית ספר GMC סדרה B אוטובוס בית ספר GMC סדרה B אוטובוס עירוני GMC סדרה B (צולם בעיר ברקואה, קובה) אוטובוס כיבוי אש "GMC סדרה B" בשרות מחלקת הכבאות של קוויבק סיטי בקנדה שברולט GMC מדיה וקבצים בנושא שברולט / GMC סדרה B בוויקישיתוף שברולט / GMC סדרה B, סרטון באתר יוטיוב דגם GMC סדרה צולם לסרט "Christmas Vacation" שיצא לאקרנים בשנת 1989 (imcdb.org) היסטוריה GMC gmheritagecenter.com/docs/gm-heritage-archive/historical-brochures/GMC/100_YR_GMC_HISTORY
יחסי גינאה–שווייץ

יחסי גינאה–שווייץ הם היחסים הדיפלומטיים הרשמיים שבין רפובליקת גינאה לבין הקונפדרציה השווייצרית. היחסים הדיפלומטיים הרשמיים שבין הקונפדרציה השווייצרית לבין רפובליקת גינאה הם יחסים טובים, אך לא אינטנסיביים (על פי משרד החוץ השווייצרי). שווייץ הכירה בעצמאותה של הקולוניה הצרפתית לשעבר שבגינאה בתאריך 13 באוקטובר 1958. היחסים הדיפלומטיים הרשמיים שבין שתי המדינות כוננו בשנת 1960. ב-1959 נפתחה במקום קונסוליה שווייצרית, ובשנת 1965 היא שודרגה למעמד שגרירות. השגרירות השווייצרית בקונאקרי נסגרה בשנת 1992 ומאז 2001 קיימת במקום קונסוליית כבוד. בשנות השישים, יחד עם הסכם תעופה שנחתם בין שתי המדינות, חתמו שווייץ וגינאה על הסכם בנושא הסחר, ההגנה על השקעות ושיתוף פעולה טכנולוגי. מאז אותו ההסכם ועד 2010 לא התפתחו יחסי שיתוף הפעולה שבין המדינות. שווייץ סיפקה בשנות השמונים ושנות התשעים של המאה העשרים עזרה כלכלית. מזכר הבנות בנושא הגירה נחתם בין שתי המדינות בשנת 2004, במזכר ההבנות סוכם על שילוב מחדש של גינאים המתגוררים בשווייץ בצורה לא חוקית, בגינאה. הסכם נוסף נחתם בין שתי המדינות בנושא ב-2011. ב-2015 התגוררו בגינאה 106 אזרחים שווייצרים, האזרחים השווייצרים רובם פועלים כמיסיונרים של הדת הנוצרית. שווייץ אינה מיוצגת בגינאה בדרג השגרירות. שווייץ מיוצגת בגינאה בדרג הקונסולרי באמצעות קונסוליה רשמית שהיא מחזיקה בקונאקרי, בירת המדינה. גינאה אינה מיוצגת בשווייץ בדרג השגרירות. גינאה מיוצגת בשווייץ בדרג הקונסולרי באמצעות קונסוליה רשמית שהיא מחזיקה בז'נבה. Bilateral relations Switzerland–Guinea, אתר משרד החוץ של שווייץ GENERAL OF SWITZERLAND IN CONAKRY, GUINEA CONSULATE OF GUINEA IN GENEVA, SWITZERLAND
עבודות כפייה של יהודים ברומניה במלחמת העולם השנייה

בתקופת מלחמת העולם השנייה בממלכת רומניה, סולקו החיילים היהודים מצבא רומניה והחקיקה הרומנית קבעה תרומה חילופית עבור היהודים - עבודת כפייה ותשלומי מיסים נוספים. ברומניה היה חוק משנת 1933 שדן בארגון האומה והטריטוריה בשעת מלחמה, וקבע שניתן לגייס בני 18 ומעלה שאינם בשירות צבאי לעבודות כפייה. על פי חוק זה הגיוס לעבודה, חלוקת העבודה וארגון העבודה הוטלו על משרד העבודה, הבריאות וההגנה הסוציאלית. בגרמניה הנאצית חוקקו חוקי עבודת הכפייה. ביוני 1935. בעקבותיהם חוקקו חוקים דומים בספרד, בפולין, בהונגריה וברומניה. Legi rasiale în regimul Ion Antonescu Munca obștească obligatorie Arhivele Sfera Politicii (ברומנית) ו(באנגלית). Munca obligatorie a evreilor din România, „în interesul patriei” (1940-1944) (ברומנית) Munca obligatorie a evreilor din România şi Ungaria în timpul celui de-al Doilea Război Mondial, עמוד 7 (ברומנית)
פרויקט העברת המים דרום-צפון

פרויקט העברת המים דרום-צפון ולפעמים פרויקט הסטת המים דרום-צפון (במנדרינית: 南水北调工程, פין-יין: Nánshuǐ Běidiào Gōngchéng, תרגום מילולי: "הפרויקט שנועד להסיט מימי הדרום לאזור הצפון") הוא מגה-פרויקט להטיית מים שנועד לפתור בעיית התייבשות קשה באזורים נרחבים בסין. הפרויקט נחשב על ידי כמה אנליסטים ליקר בעולם המודרני, ונפרש על פני עשרות שנים של פיתוח תשתיות. עד שנת 2014, הושקעו בפרויקט מעל 79 מיליארד דולר. תכליתו לתעל כ-45 מיליארד קוב מים נקיים כל שנה למרכז וצפון סין, מנהר היאנג צה שבדרום סין, באמצעות שלוש מערכות של תעלות ענק: הציר המזרחי - לאורך התעלה הגדולה הציר המרכזי - זורם מהאזורים הרמים של נהר האן לבייג'ינג וטיאנג'ין הציר המערבי - יוצא משלושה נחלים שמזינים את היאנג-צה ליד רכס הרי באיאן-קראס לכוון צ'ינגהאי, גאנסו, שאאנשי, שאנשי, מונגוליה הפנימית ונינגשיה בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים. (2 ביולי 2021) מימוש הפרויקט דורש טרנספר של מעל 330,000 תושבים. נגבו עדויות של כפריים שטענו כי הממשל החתים אותם בכפייה על הסכמה למיקום מחדש. כמה מומחים טוענים כי הפרויקט יגרום נזק סביבתי אדיר עקב הטיית המים. בקיץ 2013 התלוננו חקלאי-דייג של אגם דונגפינג כי מימי היאנג-צה המזוהמים שנשפכים לאגם עקב הציר המזרחי של הפרויקט, הורגים את הדגים באגם. מדיה וקבצים בנושא פרויקט העברת המים דרום-צפון בוויקישיתוף אתר האינטרנט הרשמי של פרויקט העברת המים דרום-צפון Chang, Gordon G. (8 בינואר 2014). "China's Water Crisis Made Worse by Policy Failures". World Affairs. אורכב מ-המקור ב-2019-07-23. נבדק ב-23 בנובמבר 2018. {{cite news}}: (עזרה) "{title}" 南水北调工程. Xinhua Net (בסינית). 2002-12-27. ארכיון מ-2014-03-07. נבדק ב-9 במרץ 2014. {{cite news}}: (עזרה) Wang, Yue (2014-02-20). "Chinese Minister Speaks Out Against South-North Water Diversion Project". Forbes Asia. ארכיון מ-2014-03-09. נבדק ב-9 במרץ 2014. {{cite news}}: (עזרה) Jaffe, Aaron; Keith Schneider (1 במרץ 2011). "A Dry and Anxious North Awaits China's Giant, Unproven Water Transport Scheme". Circle of Blue. ארכיון מ-2014-03-07. נבדק ב-9 במרץ 2014. {{cite web}}: (עזרה)
שברולט בייזון

שברולט בייזון (באנגלית: Chevrolet Bison, קרויה גם: GMC General) אשר הורכבה על ידי חטיבת המשאיות GMC Truck & Coach Division של GMC, בבעלות ג'נרל מוטורס, היא משאית כבדה אשר יוצרה בין השנים 1977–1988 בארצות הברית. משנת 1986 חברת האם הייתה קרויה Volvo GM Heavy Truck Corporation. דגמי "שברולט בייזון" יוצרו והורכבו במפעלי פונטיאק וחטיבת המשאיות "GMC Truck & Coach Division Plant 6" (אנ') בעיר "Pontiac" (אנ') במישיגן. שלדות דגמי "שברולט בייזון" בדרוג 8, על פי דרוג של הגבלת משקל מקסימלי בארצות הברית (Medium/heavy-duty) (אנ'). בעזרת מכסה המנוע הארוך יותר תוכננו להכיל מנועי דיזל מתוצרת "Detroit" ומתוצרת "Cummins". תא הנהג כולו נבנה מאלומיניום על ידי חברת "Budd Company" (אנ'). משנת 1985 תאי נהג כולל תאי שינה. בשנת 1986 "משאיות וולוו" (אנ') בבעלות וולוו נכנסה לשותפות (joint venture) עם ג'נרל מוטורס לענף ייצור המשאיות. "משאיות וולוו" היו בבעלות 85% מהחברה. החברה שמוזגה הייתה קרויה "Volvo GM Heavy Truck Corporation". הנעה אחורית 4x2. הנעה כפולה 6x4. דגם "GMC ג'נרל" שנת 1984 דגם "GMC ג'נרל" שנת 1984 דגם "GMC ג'נרל" שנת 1984, מבט לתא הנהג ולוח מחוונים דגם "GMC ג'נרל" שנת 1984 דגמי "GMC ג'נרל" "שברולט בייזון" בתצורת מכלית בתחנת כיבוי אש בעיירה "Falcon" (אנ') בקולורדו GMC מדיה וקבצים בנושא שברולט בייזון בוויקישיתוף שברולט בייזון, סרטון באתר יוטיוב שברולט בייזון, סרטון באתר יוטיוב שברולט בייזון, סרטון באתר יוטיוב "שברולט בייזון" שנת 1977 - ברושור oldcarbrochures.com/static "שברולט בייזון", "GMC ג'נרל" - תמונות facebook.com/groups/1396309697117347 היסטוריה GMC gmheritagecenter.com/docs/gm-heritage-archive/historical-brochures/GMC/100
משחק מכור (פירושונים)

האם התכוונתם ל... משחק מכור – תוכנית טלוויזיה ישראלית משחק מכור (ספורט) – תחרות ספורט או משחק ספורט, שתוצאותיה נקבעו מראש, תוך הפרה של כללי המשחק ואפילו של החוק, בין היתר בשימוש סחיטה, שוחד או הסכם משחק מכור (סרט) – סרט דרמה קומי משנת 2005 בכיכובו של אדם סנדלר משחק מכור (שיר של ריטה) – שיר של ריטה
אווזים: רשמי מסע בשוודיה

אווזים: רשמי מסע בשוודיה הוא ספר מאת עלית קרפ שנכתב בעקבות מגוריה של המחברת הישראלית בשוודיה. הספר יצא לאור בשנת 2018 בהוצאת אפיק כחלק מסדרת "נוודים". הספר מורכב מאוסף סיפורים קצרים ומסות העוסקים בהיבטים שונים של שוודיה, לרבות ההיבטים הפוליטיים בהם משבר ההגירה בשוודיה ויחס השוודים ליהודים ולישראל. אווזים: רשמי מסע בשוודיה, באתר "עברית" פרק נוסף על הספר: צור ארליך, ‏סקירת הספר, השילוח, גליון 14, אפריל 2019. ציפי נון-גרוס מארחת את עלית קרפ, "ספרים רבותיי ספרים" (מדקה 33), גלי צה"ל אבשלום חלוץ, בספרה המרתק עלית קרפ משתמשת בשוודיה כבמראה שבורה, באתר הארץ, 9 באפריל 2019 ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
קוניור שחור ראש

קוניור שחור ראש (שם מדעי: Aratinga nenday) הוא מין של תוכי מהסוג קוניור החי בטבע באמריקה הדרומית במדינות: בוליביה, ברזיל, פרגוואי וצפון ארגנטינה סביב הפנטנל אך הוא הופץ כמין פולש בכמה אזורים בארצות הברית (בעיקר בקליפורניה, פלורידה ובטקסס), וגם בישראל (בעיקר בפרדס חנה). קוניור זה מגיע לאורך 27–30 ס"מ ולמשקל 140 גרם. הוא בעל כסות נוצות ירוקות עם ראש שחור, עורף ירוק בהיר, גב וכנפיים ירוקים עם קצוות שחורים וזנב ארוך ירוק בעל קצוות שחורים עד כחולים. החזה בעל גוני תכלת ותחתיו בטן ירוקה בהירה, הרגליים אדומות והמקור כהה. תוכי זה הוא קרובו של קוניור השמש לסוג וקרוב רחוק יותר של הארות הגדולות. תפוצת הקוניור היא ביערות טרופיים וקרחות יער אך גם בסוואנות וגם בכרמים ושדות. הם אוכלי פירות לצד זרעים, פירות יער, פרחים, אגוזי דקלים וניצנים. באזורים מסוימים הם מזיקים לצמחייה וניצודים בידי החקלאים. הקוניורים עפים בחבורות גדולות בעיקר בעונת הרבייה ומקננים בחורי עצים טבעיים בהם הם מטילים 3–4 ביצים. מדיה וקבצים בנושא קוניור שחור ראש בוויקישיתוף קוניור שחור ראש, באתר NCBI (באנגלית) קוניור שחור ראש, באתר GBIF (באנגלית) קוניור שחור ראש באתר הרשימה האדומה של IUCN
בובי סולו

בובי סולו (באיטלקית: Bobby Solo; נולד בשם רוברטו סאטי ב-18 במרץ 1945) הוא זמר, מוזיקאי ושחקן קולנוע איטלקי. הוא נולד ברומא בשם רוברטו סאטי. בצעירותו למד לנגן בגיטרה. ב-1963 הציעה לו חברת תקליטים להקליט סינגל. השם "בובי סולו" נולד כתוצאה מטעות של מזכירת חברת התקליטים. אביו סירב ששם משפחתם יופיע על התקליט, וביקש שיקראו לו "בובי" בלבד ("בלבד" באיטלקית זה סולו (Solo)), וכך נולד שם הבמה שלו בובי סולו. ב-1964 השתתף סולו בפסטיבל סן רמו עם השיר "Una lacrima sul viso" ("דמעה על פנייך") שכתב לונרו. מכיוון שהוא לקה בדלקת במיתרי הקול הוא נאלץ לשיר עם פלייבק, מה שפסל את השתתפותו בתחרות. עם זאת היה השיר ללהיט בינלאומי. זה היה התקליט הראשון באיטליה שנמכרו ממנו יותר ממיליון עותקים, המכירות ברחבי העולם עלו על שלושה מיליון, והוענק לו תקליט זהב. בשנה שלאחר מכן זכה סולו במקום הראשון בפסטיבל סן רמו עם השיר "Se piangi, se ridi". באותה שנה שר את השיר גם באירוויזיון 1965 שנערך באיטליה, וסיים במקום החמישי. ב-1969 זכה סולו שוב בפסטיבל סן רמו עם השיר "Zingara" ("צוענייה") יחד עם איווה זניקי (כל שיר בוצע בשני ביצועים). השתתפותו האחרונה בפסטיבל הייתה ב-2003 (יחד עם טוני הקטן בשיר "Non si cresce mai". סולו שר שיחק בתפקיד זמר במספר סרטים איטלקים, צרפתים ואמריקאים. Tears on Your Face (1964) Viale della canzone (1965) Zingara (1969) "FF.SS." – Cioè: "...che mi hai portato a fare sopra a Posillipo se non mi vuoi più bene?" (1983) סולו נולד ברומא לאם מאיסטריה ואב פורלני. בדצמבר 1967 הוא התחתן עם סופי טקל, רקדנית בלט צרפתייה. לבני הזוג נולדו שלושה ילדים, אלן (נולד ב-1968), שנטל (נולדה ב-1971) ומיוריאל (נולדה ב-1975). השניים התגרשו ב-1991. ב-1995 התחתן עם טרייסי קווייד, אמריקאית-קוריאנית, ועבר לגור בארצות הברית. בין שתי תקופות הנישואים נולד לסולו ילד רביעי. מדיה וקבצים בנושא בובי סולו בוויקישיתוף אתר האינטרנט הרשמי של בובי סולו בובי סולו, ברשת החברתית אקס (טוויטר) בובי סולו, במסד הנתונים הקולנועיים IMDb (באנגלית) בובי סולו, באתר Rotten Tomatoes (באנגלית) בובי סולו, באתר MusicBrainz (באנגלית) בובי סולו, באתר Yandex.Music (ברוסית) בובי סולו, באתר Discogs (באנגלית) בובי סולו, באתר Songkick (באנגלית) בובי סולו, באתר Genius בובי סולו, באתר SecondHandSongs בובי סולו, באתר DNCI Murrells, Joseph (1978). The Book of Golden Discs (2nd ed.). London: Barrie and Jenkins Ltd. pp. 182–183. ISBN 0-214-20512-6. Bobby Solo. IMDb Brogi Paolo (12 January 1999) Mio padre Bobby Solo? Da lui ho ricevuto solo tante canzonette. corriere.it
כל שבת שנייה

כל שבת שנייה היא סדרה ישראלית לילדים ולנוער, בעלת 15 פרקים, ששודרה בערוץ הילדים בשנת 2004 בכיכובם של ערן איוניר, מוטי כץ, חנה רוט, אפרת אביב, אידו גולן ומיכל טרבס. הסדרה מספרת על אב גרוש עם שלושה ילדים, המנסה לשמור על שפיותו לצד חברו השכן, אמו האובססיבית ודמויות נוספות שמופיעות בהפתעה. הסדרה מבוססת על ספר בעל אותו שם של עופר קניספל, ונוצרה על ידיו ועל ידי אבי כהן והופקה על ידי עמי אמיר. יואל בר-שלום (ערן איוניר) בעל גרוש מאשתו טליה. מנהל יומן על חייו כאיש גרוש. בסוף הסדרה פותח פרק ב'. עמנואל (מוטי כץ): חברו הטוב ושותפו לעבודה של יואל. נשוי לרונית שמנהלת לו את חייו. חנה בר-שלום (חנה רוט): אמו של יואל. הייתה בעברה ילדת פלא במולדתה איטליה עד שעלתה לארץ. רוצה שיואל וגרושתו טליה יחזרו. בהמשך, כשיואל היה בזוגיות חדשה, היא לא חיבבה אותה. שירה (אפרת אביב), עומר (אידו גולן) ועמליה בר-שלום (מיכל טרבס): ילדיו של יואל. סוניה (שרית וינו אלעד) ואריאל (רמי ברוך): שחקנית ובמאי מחוג הדרמה של עמנואל. טליה (אביטל פסטרנק): גרושתו של יואל. מיקו (ששי סמוכה): מוכר בחנות צעצועים. עודד מנשה יותם (עופר סקר): חבר טוב של שירה. ורדה (נטע הבר) גורן (יובל סמו): מאמן הכדורגל של עומר. שלו (תמר שם אור) תחייה (דינה לימון): אמה של טליה. אוסי (שירי גדני): בת הזוג של יואל. עיתונאית במקצועה. צ'ואי (פלורנס בלוך) ורפי (יהויכין פרידלנדר) נחמן פרנקל (גדי פור): במאי פרסומות, למד עם יואל בכיתה. חוקר משטרה (אבי פניני): חוקר שעצר את עמנואל, בגלל אי הבנה. מעריץ את אמו של יואל. "כל שבת שנייה", במסד הנתונים הקולנועיים IMDb (באנגלית) "כל שבת שנייה", במיזם "אישים" לתיעוד היצירה הישראלית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
דררה אדומת חזה

דְּרָרָה אֲדֻמַּת חָזֶה (שם מדעי: Psittacula alexandri) הוא מין תוכי ממשפחת הדרראים ומהסוג דררה החי בטבע בדרום-מזרח אסיה והודו בטווח שבין דרום סין ודרום ההימלאיה עד האי ג'אווה שבאינדונזיה. המשמעות של שם המין הוא: תוכי אלכסנדר הגדול, אשר צבאותיו הביאו את התוכי ליוון לראשונה. אורכה של הדררה 33–35 ס"מ והיא דומה במראה לדררה מצויה אך בעלת גוונים צבעוניים יותר. הנוצות שלה ירוקות עם עורף ירוק עז, ראשה וחזה סגולים, ומקורה אדום. לדררה פס שחור דק בין העיניים, ופס שחור עבה מתחת למקור. הבטן בעלת גוון של אפרסק והזנב ירוק עם קצוות כחולים. הכנפיים ירוקות עם מרכז צהוב מבחוץ. תפוצת התוכי בטבע במטעים, הרים נמוכים ויערות לחים עד גובה 3,000 מטר. הוא ניזון מפירות, אגוזים וזרעים שונים ומשתמש במקורו כדי לפצח אגוזים קשים. בכמה אזורים תוכים אלה מזיקים מאוד לחקלאות והם ניצודים על ידי החקלאים. במספר ערים כמו במומביי הם חיים בלהקות גדולות. התוכי מצוי בסיכון קטן עקב סחר לחיית מחמד. מספר תוכים שוחררו לחופשי באזורים בהם הם לא חיים בטבע כעופות פולשים מזיקים. לדררה זו ישנם 8 תת-מינים: Psittacula alexandri abbotti Psittacula alexandri alexandri Psittacula alexandri cala Psittacula alexandri dammermani Psittacula alexandri fasciata Psittacula alexandri kangeanensis Psittacula alexandri major Psittacula alexandri perionca דררות באסאם, הודו מדיה וקבצים בנושא דררה אדומת חזה בוויקישיתוף דררה אדומת חזה, באתר ITIS (באנגלית) דררה אדומת חזה, באתר NCBI (באנגלית) דררה אדומת חזה, באתר Animal Diversity Web (באנגלית) דררה אדומת חזה, באתר האנציקלופדיה של החיים (באנגלית) דררה אדומת חזה, באתר GBIF (באנגלית) דררה אדומת חזה באתר הרשימה האדומה של IUCN דררה אדומת חזה במילון בעלי חיים: נכר (תשל"ב), 1972, באתר האקדמיה ללשון העברית